Dipesalema 132 | Baebele ya mo Internet | Thanolo ya Lefatshe le Lesha
Pina ya Ditlhatlogo. 132 Ao tlhe Jehofa, gakologelwa, ka ga Dafide+Go kokobediwa ga gagwe gotlhe;+ 2 Kafa a ileng a ikanela Jehofa ka gone,+Kafa a neng a direla Yo o Maatla+ wa ga Jakobe maikano+ ka gone: 3 “Ga nkitla ke tsena mo mogopeng wa ntlo ya me.+Ga nkitla ke tlhatlogela mo bolawaneng jwa borobalo jwa me jo bontle,+ 4 Ga nkitla ke naya matlho a me boroko,+Le fa e le go naya matlho a me a a phatsimang go otsela,+ 5 Go fitlha ke bonela Jehofa lefelo,+Motlaagana o mogolo wa Yo o Maatla wa ga Jakobe.”+ 6 Bona! Re o utlwaletse kwa Eferatha,+Re o bone kwa masimong a sekgwa.+ 7 A re tseneng mo motlaaganeng wa gagwe o mogolo;+A re ikobeng fa sebeong sa gagwe sa dinao.+ 8 Nanoga tlhe Jehofa, o ye kwa lefelong la gago la boikhutso,+Wena le Letlole+ la nonofo ya gago.+ 9 A baperesiti ba gago ba apesiwe tshiamo,+Mme a batho ba gago ba ba ikanyegang ba goe ka boipelo.+ 10 Ka ntlha ya ga Dafide motlhanka wa gago,+O se ka wa busetsa morago sefatlhego sa motlodiwa wa gago.+ 11 Jehofa o ikanetse Dafide,+Ruri ga a kitla a boa mo go seo:+“Ke tla tlhoma ga maungo a sebopelo sa gago+Mo setulong sa gago sa bogosi.+ 12 Fa bomorwao ba ka boloka kgolagano ya me+Le dikgakololo tsa me tse ke tla di ba rutang,+Bomorwaabone le bone+Ba tla nna mo setulong sa gago sa bogosi ka bosaengkae.”+ 13 Gonne Jehofa o tlhophile Siona;+O e tlhologeletswe gore e nne lefelo la gagwe la bonno:+ 14 “Leno ke lefelo la me la boikhutso ka bosaengkae;+Ke tla nna fano, gonne ke le tlhologeletswe.+ 15 Ruri ke tla segofatsa dijo tsa lone.+Ke tla kgorisa bahumanegi ba lone ka senkgwe.+ 16 Le baperesiti ba lone ke tla ba apesa poloko;+Mme batho ba lone ba ba ikanyegang ruri ba tla goa ka boipelo. 17 Ke tla dira gore lonaka lwa ga Dafide lo gole gone.+Ke rulaganyeditse motlodiwa wa me lobone.+ 18 Ke tla apesa baba ba gagwe ditlhong;+Mme serwalo sa gagwe sa bogosi+ se tla galalela mo go ene.”+